Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 291

12. évfolyam Évi óraszám: 192 óra Belépõ tevékenységformák Pszichológia: Az ismeretnyújtó és ismeretfeldolgozó módszerek mellett egyéni és csoportos tapasztalatgyûjtés. Az egyes életszakaszokra jellemzõ életkori sajátosságok megfigyelése, szituációban történõ felismerése, elemzése, rendszerezése. A szakirodalom feldolgozása egyéni és csoportos formában. Pedagógiai szituációkról szóló videofilm elemzése. Pedagógia: Ismeretnyújtás és ismeretfeldolgozás a játék, a munka, a didaktika, a neveléstörténet témakörében. Adatok gyûjtése a megfigyelés módszerével a játék, a munka és az oktatás területérõl megadott szempontok alapján. A megfigyelt pedagógiai szituációk elemzése. Egyszerû szabadidõs tevékenységformák irányításának megtervezése. Szakirodalom feldolgozása. Szerepjáték, szituációk elemzése. Pszichológia Témakörök Tartalmak A fejlõdéspszichológia mint tudomány A fejlõdéspszichológia tárgya, feladata. A pszichikum filogenezisének és ontogenezisének kérdése. A pszichés fejlõdés törvényei. Az egyedfejlõdést meghatározó tényezõk. Az érés—tanulás viszonya, a fejlõdés értelmezése. Fejlõdéselméletek. Életkori periodizáció. A fejlõdés zavarai. Az újszülött- és csecsemõkor A korszak általános jellemzõi. A születés, a veleszületett és tanult reflexek. A csecsemõ testi és mozgásfejlõdése. A megismerõ folyamatok. A csecsemõ érzelmei. Az anya—gyermek-kapcsolat jelentõsége. A beszédfejlõdés. A kisgyermekkor A korszak általános jellemzése. A testi jellemzõk és a mozgásfejlõdés. A megismerési folyamatok. Beszédfejlõdés. Az érzelmi-akarati élet jellemzése. A szociális kapcsolatok fejlõdése. Az óvodáskor A korszak általános jellemzése. Az óvodás testi és mozgásfejlõdése. A megismerési folyamatok. A társas kapcsolatok. Az érzelmi-akarati élet jellemzõi. A beszéd fejlõdése. A játék és egyéb tevékenységi formák. Az iskolaérettség. A kisiskoláskor Az életkor általános jellemzõi. A megismerési folyamatok jellemzõi. A beszédfejlõdés, az írás, olvasás megtanulásának, a számfogalom kialakulásának pszichológiai alapjai. A serdülõkor A pubertáskor szakaszai, jellemzõi. A pszichoszexuális fejlõdés. A megismerõ folyamatok jellemzõi. Az érzelmi-akarati élet jellemzõi. Szociális kapcsolatok. Testkép, énkép, önértékelés fejlõdése. Az ifjúkor Az ifjúkor általános jellemzõi. Az érdeklõdés alakulása. Az ifjú pálya- és párválasztása. A felnõttkor A szokásrend és személyiségstruktúra. A fizikai és szellemi teljesítmény viszonya. A felnõttkor szakaszai. Az agy funkcionalitása és a szellemi frissesség összefüggése. Érzelmi, akarati elkötelezettségek. A klimax testi és pszichés panaszainak okai. Az öregkor és az aggkor Az öregkor általános jellemzése. Az öregedés problémái. A pedagógiai pszichológia mint tudomány A pedagógiai pszichológia fogalma, tárgya. A pedagógiai hatás jellemzõi. Válaszlehetõségek a pedagógiai hatásra. A családi nevelés A család szerepe a szocializációban. Családi légkör, nevelési stílusok. A bölcsõdei, óvodai nevelés A gondozás, szokáskialakítás. Hospitalizáció. Helyes magatartási formák. Az iskolai nevelés pszichológiai elemzése Az iskolába lépés pszichológiai hatása. A pedagógus személyisége. A nevelés különleges esetei. Pedagógia Témakörök Tartalmak A játék A játék fogalma, történeti kialakulása. Játékelméletek. A játék fajtái. A munka Egyéni szükséglet. A munka mint társadalmi, valamint a munka és a játék mint emberi tevékenység összehasonlítása. Didaktika A didaktika tudománya, alapfogalmai. Az oktatás célja, tartalma. Az oktatás folyamata. Az oktatás szervezeti és munkaformái. Az oktatás módszerei és eszközei. Az oktatási folyamat tervezése, értékelése. Az oktatás történeti vonatkozásai A magyar neveléstörténet fõbb állomásai. Az egyetemes neveléstörténet fõbb állomásai, kiemelkedõ alakjai. A továbbhaladás feltételei Pszichológia: A tanulók legyenek képesek felismerni az érés és a fejlõdés törvényszerûségeit, meghatározó tényezõit, tudják értelmezni az érés és tanulás viszonyát, csoportosítani és jellemezni a fejlõdés zavarait. A pszichikus fejlõdés életszakaszait és azok jellemzõit tudják azonosítani, értsék a korai anya—gyermekkapcsolat jelentõségét, az éntudat kialakulása és a környezettel való kapcsolatának összefüggését. Tudják értelmezni a személyiségváltozás és a játéktevékenység összefüggéseit. Tudják jellemezni az óvodáskorú gyermek gondolkodásmódjának sajátosságait. Értsék az akarat, az önkontroll és a feladattudat összefüggéseit az óvodáskorban, tudják elmondani az iskolaérettség kritériumait, komplex jellegét, tudják megmagyarázni a serdülõkori testi diszharmóniát. Tudják jellemezni a testkép, énkép, önértékelés fejlõdését. Legyenek képesek értelmezni az ifjú pályaválasztás-érettségének mutatóit. Tudják jellemezni a szokásrend és személyiségstruktúra, a fizikai és szellemi tevékenység viszonyát. Tudják értelmezni a pedagógiai hatás lényegét, törvényszerûségeit, jellemezni a nevelési feladatok és a motiválás összefüggését. Tudjanak elemezni nevelési helyzeteket, tudják értelmezni a családi nevelés hatásának és a személyiség fejlõdésének összefüggéseit. Ismerjék a bölcsõdei, óvodai közösség alakulásának folyamatát, a gondozási tevékenység és a helyes magatartási szokások pszichológiai kérdéseit, az iskolai gyermek- és nevelõközösség pszichológiai jellemzõit, tudják értelmezni a tanulók megismerésének kiemelt szerepét a nevelõmunkában. Tudják osztályozni a nevelés különös eseteit, elmondani tüneteit, okait és a problémakezelés módjait. Pedagógia: A tanulók tudják definiálni a játék fogalmát, ismertetni jellemzõ sajátosságait, nevelõértékét. Tudják felismerni a különbséget a gyermek és a felnõtt munkatevékenysége között. Néhány példán keresztül tudják bemutatni a munka személyiségfejlesztõ hatását. A játékot és a munkát tudják összehasonlítani pedagógiai és pszichológiai szempontból. Tudják definiálni a didaktika fogalmát, ismertetni a didaktika alapfogalmait, az oktatás célját, tartalmát, követelményeit, a tantervek fajtáit, jellemzõit. Tudják jellemezni az oktatás szervezeti és munkaformáit, értelmezni a munkaformák és az életkori sajátosságok összefüggéseit. Tudják jellemezni az értékelés szerepét, formáit, funkcióját a nevelési folyamatban. Tudják ismertetni a neveléstörténet helyét a neveléstudomány rendszerében, tudják felismerni az egyes korok nevelési értékeit. Tudják megnevezni az egyetemes magyar neveléstörténet fõbb állomásait, kiemelkedõ alakjait, a jelenlegi magyar közoktatási rendszer jellemzõit. OKTATÁSI SZAKMACSOPORTOS ALAPOZÓ GYAKORLATOK 9—12. évfolyam Célok és feladatok A szakmacsoportos alapozó oktatás lehetõséget nyújt a kiválasztott szakmacsoport közös szakmai elméleti és gyakorlati ismereteinek elsajátítására, a készségek, képességek fejlesztésére, az érettségire való felkészülésre, a pályaválasztási döntés, illetve a szakirányú felsõfokú továbbtanulás elõkészítésére és az érettségi utáni szakképzés megalapozására. Az Oktatási szakmacsoportos alapozó gyakorlatok tanításának célja a szakmacsoportban a tanulók pályaválasztásának elõsegítése, pedagógiai képességének fejlesztése és a szakmacsoport tevékenységformáinak megismertetése. A tananyag feldolgozása adjon lehetõséget a tanulók tapasztalatainak rendszerezésére, értékelésére, ele mzésére. Ismertesse meg a tanulókkal az óvodában, általános iskolában, napközi otthonban, bentlakásos intézményben folyó nevelõ, gondozó, oktató munkát. Az elméleti ismeretek gyakorlatban való megfigyelése, alkalmazása segítse elõ a pszichológiai és pedagógiai mûveltségtartalmak elmélyítését. A gyermekekkel, gyermekcsoportokkal való kapcsolatteremtés élménye segítse pályaválasztási döntésüket. Tudatosítsa azokat a magatartás- és viselkedésmintákat, amelyek a nevelõi hivatás betöltésében nélkülözhetetlenek. Fejlessze a tanulók kognitív és szociális kompetenciáját, segítse az önfejlesztõ személyiség kialakulását. A Kommunikáció oktatásának célja a kommunikációs ismeretek, készségek, érzékenység aktív, tudatos fejlesztése, kitérve azokra a jellemzõkre, melyek a pedagógiai pályákon fontosak. Olyan korszerû ismeretek elsajátíttatása, amelyek révén a tanulókban tudatosul a kommunikáció egyetemessége, a kommunikációs megnyilvánulások kulturáltságának fontossága. A hatékony kommunikációs készségek elsajátíttatása, érzékenységének fejlesztése. A Környezetkultúra oktatásának célja, hogy ismertesse a településük helyét és jellemzõit az ország viszonylatában. Tegye képessé a tanulókat önálló alkotómunkára. Fejlessze manuális készségüket. Az alkotómunkákban rejlõ önmegvalósítási lehetõséggel gazdagítsa érzelmi életüket, erõsítse pozitív személyiségjegyeiket. Fejlessze esztétikai érzéküket. Ismertesse a településük helyét az országban. Az Ön- és társismeret oktatásának célja, hogy járuljon hozzá a tanulók ön- és társismeretének olyan irányú fejlesztéséhez, amellyel a saját személyiségüket és a személyközi kapcsolataikat kontrollálni, illetve befolyásolni tudják. A reális ön- és társismeret kialakítása mellett járuljon hozzá a tanulók erkölcsiségének pozitív irányú fejlesztéséhez. A pedagógiai pályák világa oktatásának célja, hogy járuljon hozzá a tanulók pálya- és szakmaválasztási érettségének kialakulásához. A pedagógiai pályák, munkakörök áttekintése, megismerése, az oktatási/nevelési intézmények tevékenységében való betekintés járuljon hozzá a tanulók pályatükrének alakításához. Fejlessze pedagógiai attitûdjüket, pedagógiai képességüket. Segítse a tanulókat a szakmacsoporton belüli pályaválasztási döntésükben. A Pedagógiai gyakorlat oktatásának célja az elméletben tanult pedagógiai és pszichológiai ismeretek elmélyítése, gyakorlatban való alkalmazása. Fejlesztési követelmények Kommunikáció: A tanulók tudjanak együttmûködni a csoport tagjaival. Alkalmazzák a kommunikációval kapcsolatos ismereteiket, és tudjanak hatékonyan közvetíteni szóbeli és írásos információt. Értsék és alkalmazzák a metakommunikációs jelzéseket, tudják megkülönböztetni a hiteles kommunikáció öszszetevõit, jellemzõit. Ismerjék fel a saját és társaik kommunikációs zavarait. Tudják alkalmazni a társas érintkezés szabályait. Környezetkultúra: A tanulók alkalmazzák a tárgytervezés legfontosabb szempontjait. Készítsenek egyszerû tárgyakat különbözõ anyagokból, ismerjenek néhány hagyományos népi játékot. Ismerjék fel és tartsák be a közvetlen környezetük kialakításában fontos esztétikai és az egészséges, biztonságos munkafeltételeket biztosító szabályokat. Ön- és társismeret: A tanulók tudjanak együttmûködni a csoport tagjaival, a csoportmunka szabályainak betartásával. Ismerjék fel az önismeret komponenseit és az emberismeret csapdáit, a társas kapcsolatokat zavaró jelenségeket, tudják felsorolni az azokat elõsegítõ tényezõket. Érzékeljék saját pszichohigiénés állapotukat. A pedagógiai pályák világa: A tanulók egyeztessék a választott szakmacsoport elvárásait egyéni képességeikkel, ismerjék fel a helyes és egészséges munkaszokások kialakításának jelentõségét. Pedagógiai gyakorlat: Az intézménylátogatás során a tanulók ismerjék meg az adott intézmény célját, feladatát, szervezeti felépítését, az intézményben dolgozók munkáját, feladatát, legyenek képesek az elméletben tanultakat gyakorlati tapasztalatokkal összekapcsolni. Legyenek képesek néhány fõs gyermekcsoport szabadidõs tevékenységébe bekapcsolódni, különféle játékokat kezdeményezni, irányítani és adott gyermekcsoportban gondozási és szervezési feladatokat ellátni. Szerezzenek tapasztalatot a gyakorló intézmény (óvoda, iskola, nevelõotthon) nevelõmunkájáról, kapcsolatairól. A tanulók magatartása és személyisége tükrözze azokat a pozitív nevelõi személyiségjegyeket, amelyek feltételei az eredményes nevelõmunkának, az önfejlesztõ személyiség kialakulásának. A tanulók legyenek érzékenyek mások problémáira, segítõkészek azok megoldásában. Tudjanak kommunikálni környezetükkel, tudják pontosan kifejezni gondolataikat. A tanulók tudják alkalmazni azokat az ismereteket, amelyeket gyakorlati megfigyeléseik során szereztek.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes